CELEX: 32013R0509
Language: sk
Date: 2013-06-03 00:00:00
Title: Nariadenie Komisie (EÚ) č. 509/2013 z  3. júna 2013 , ktorým sa mení a dopĺňa príloha II k nariadeniu Európskeho parlamentu a Rady (ES) č. 1333/2008, pokiaľ ide o používanie niekoľkých prídavných látok v určitých alkoholických nápojoch  Text s významom pre EHP

4.6.2013   
            
            
               SK
            
            
               Úradný vestník Európskej únie
            
            
               L 150/13
            
         NARIADENIE KOMISIE (EÚ) č. 509/2013
   z 3. júna 2013,
   ktorým sa mení a dopĺňa príloha II k nariadeniu Európskeho parlamentu a Rady (ES) č. 1333/2008, pokiaľ ide o používanie niekoľkých prídavných látok v určitých alkoholických nápojoch
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1333/2008 zo 16. decembra 2008 o prídavných látkach v potravinách (1), a najmä na jeho článok 10 ods. 3 a článok 30 ods. 5,
   keďže:
   
               (1)
            
            
               V prílohe II k nariadeniu (ES) č. 1333/2008 sa stanovuje zoznam Únie obsahujúci prídavné látky v potravinách schválené na používanie v potravinách a podmienky ich používania.
            
         
               (2)
            
            
               Uvedený zoznam sa môže aktualizovať v súlade so spoločným postupom uvedeným v článku 3 ods. 1 nariadenia Európskeho parlamentu a Rady (ES) č. 1331/2008 zo 16. decembra 2008, ktorým sa ustanovuje spoločný postup schvaľovania prídavných látok v potravinách, potravinárskych enzýmov a potravinárskych aróm (2) buď na základe iniciatívy Komisie, alebo na základe žiadosti.
            
         
               (3)
            
            
               Poľská národná rada pre vinárstvo a výrobu medoviny predložila 10. februára 2011 žiadosť o zmenu a doplnenie zoznamu Únie pre prídavné látky v potravinách s cieľom umožniť používanie niekoľkých prídavných látok v určitých alkoholických nápojoch, ako sa uvádza v poľskej vyhláške z 12. mája 2011 o výrobe a plnení vinárskych výrobkov do fliaš, obchodovaní s týmito výrobkami a o organizácii trhu (3) (ďalej len „poľská vyhláška o vinárskych výrobkoch“).
            
         
               (4)
            
            
               Na alkoholické nápoje, na ktoré sa vzťahuje poľská vyhláška o vinárskych výrobkoch, sa nevzťahuje nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (4), keďže nepatria do jednej z kategórií výrobkov z hrozna uvedených v prílohe XIb k uvedenému nariadeniu. Na aromatizované výrobky, na ktoré sa vzťahuje poľská vyhláška o vinárskych výrobkoch, sa takisto nevzťahuje nariadenie Rady (EHS) č. 1601/91 z 10. júna 1991, ktorým sa stanovujú všeobecné pravidlá definície, opisu a ponuky aromatizovaných vín, aromatizovaných nápojov na báze vína a aromatizovaných kokteilov z aromatizovaných vínnych produktov (5).
            
         
               (5)
            
            
               Používanie prídavných látok vo výrobkoch, na ktoré sa vzťahuje nariadenie (ES) č. 1234/2007, je povolené na základe nariadenia Komisie (ES) č. 606/2009 z 10. júla 2009, ktorým sa ustanovujú určité podrobné pravidlá uplatňovania nariadenia Rady (ES) č. 479/2008, pokiaľ ide o kategórie vinárskych výrobkov, enologické postupy a uplatniteľné obmedzenia (6), a súvisiacich vykonávacích opatrení. Uvedené právne predpisy sa nevzťahujú na alkoholické nápoje, na ktoré sa vzťahuje poľská vyhláška vinárskych výrobkoch.
            
         
               (6)
            
            
               V článku 113d ods. 1 nariadenia (ES) č. 1234/2007 je však stanovené, že členské štáty môžu povoliť používanie pojmu „víno“ v prípade výrobkov, iných ako výrobkov uvedených v prílohe XIb k danému nariadeniu, ak ho sprevádza názov ovocia vo forme zloženého názvu, na obchodovanie s výrobkami, ktoré sa získali fermentáciou ovocia iného ako hrozno, alebo ak ide o súčasť zloženého názvu. V súlade s článkom 113d ods. 1 nariadenia (ES) č. 1234/2007 Poľsko povolilo používanie pojmu „víno“ v prípade alkoholických nápojov uvedených v poľskej vyhláške o vinárskych výrobkoch. Používanie prídavných látok v uvedených výrobkoch by preto malo byť uvedené v prílohe II k nariadeniu (ES) č. 1333/2008 bez toho, aby boli dotknuté pravidlá uplatniteľné v iných členských štátoch, pokiaľ ide o označovanie týchto výrobkov.
            
         
               (7)
            
            
               Alkoholické nápoje uvedené v poľskej vyhláške o vinárskych výrobkoch patria do kategórií potravín uvedených v prílohe II k nariadeniu (ES) č. 1333/2008 takto:
               
                           —
                        
                        
                           
                              Wino owocowe markowe (značkové ovocné víno), wino owocowe wzmocnione (alkoholizované ovocné víno), wino owocowe aromatyzowane (aromatizované ovocné víno), wino z soku winogronowego (víno z hroznovej šťavy) a aromatyzowane wino z soku winogronowego (aromatizované víno z hroznovej šťavy) by mali byť uvedené v kategórii 14.2.4: „Ovocné víno a domáce víno (made wine)“ v prílohe II k nariadeniu (ES) č. 1333/2008.
                        
                     
                           —
                        
                        
                           
                              Nalewka na winie owocowym (tinktúra z ovocného vína), aromatyzowana nalewka na winie owocowym (aromatizovaná tinktúra z ovocného vína), nalewka na winie z soku winogronowego (vínna tinktúra z hroznovej šťavy), aromatyzowana nalewka na winie z soku winogronowego (aromatizovaná vínna tinktúra z hroznovej šťavy), napój winny owocowy lub miodowy (vínne nápoje na báze ovocia alebo medoviny), aromatyzowany napój winny owocowy lub miodowy (vínne nápoje na báze ovocia alebo medoviny), wino owocowe niskoalkoholowe (ovocné víno s nízkym obsahom alkoholu) a aromatyzowane wino owocowe niskoalkoholowe (aromatizované ovocné víno s nízkym obsahom alkoholu) by mali byť uvedené v kategórii 14.2.8 v prílohe II k nariadeniu (ES) č. 1333/2008: „Iné alkoholické nápoje vrátane zmesí alkoholických nápojov s nealkoholickými nápojmi a liehovinami s obsahom alkoholu nižším ako 15 %“.
                        
                     
         
               (8)
            
            
               Povolenie používania prídavných látok vo výrobkoch, na ktoré sa vzťahuje poľská vyhláška o vinárskych výrobkoch, nevedie k dodatočnej expozícii spotrebiteľa uvedeným látkam, a preto nie je zdrojom obáv v súvislosti s bezpečnosťou.
            
         
               (9)
            
            
               Podľa článku 3 ods. 2 nariadenia (ES) č. 1331/2008 Komisia musí požiadať Európsky úrad pre bezpečnosť potravín (ďalej len „úrad“) o vydanie stanoviska s cieľom aktualizovať zoznam Únie obsahujúci prídavné látky v potravinách stanovený v prílohe II k nariadeniu (ES) č. 1333/2008 s výnimkou prípadov, keď by predmetná aktualizácia pravdepodobne nemala mať vplyv na ľudské zdravie. Keďže povolenie používania niekoľkých prídavných látok v určitých alkoholických nápojoch, na ktoré sa vzťahuje poľská vyhláška o vinárskych výrobkoch, predstavuje aktualizáciu uvedeného zoznamu, ktorá by pravdepodobne nemala mať vplyv na ľudské zdravie, nie je potrebné požiadať úrad o stanovisko.
            
         
               (10)
            
            
               Nariadenie (ES) č. 1333/2008 by sa preto malo zodpovedajúcim spôsobom zmeniť a doplniť.
            
         
               (11)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat a Európsky parlament ani Rada proti nim nevzniesli námietku,
            
         PRIJALA TOTO NARIADENIE:
   Článok 1
   Príloha II k nariadeniu (ES) č. 1333/2008 sa mení a dopĺňa v súlade s prílohou k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 3. júna 2013
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 354, 31.12.2008, s. 16.
   
      (2)  Ú. v. EÚ L 354, 31.12.2008, s. 1.
   
      (3)  Dziennik Urzędowy z 2011 r. Nr 120, poz. 690.
   
      (4)  Ú. v. EÚ L 299, 16.11.2007, s. 1.
   
      (5)  Ú. v. ES L 149, 14.6.1991, s. 1.
   
      (6)  Ú. v. EÚ L 193, 24.7.2009, s. 1.
   
      PRÍLOHA
      Časť E prílohy II k nariadeniu (ES) č. 1333/2008 sa mení a dopĺňa takto:
      
                  1.
               
               
                  V kategórii potravín 14.2.4 „Ovocné víno a domáce víno (made wine)“ sa položky týkajúce sa skupiny II, skupiny III a prídavných látok E 160d, E 242, a E 353 nahrádzajú takto:
                  
                               
                           
                           
                              „Skupina II
                           
                           
                              farbivá v quantum satis
                              
                           
                           
                              
                                 quantum satis
                              
                           
                           
                               
                           
                           
                              okrem wino owocowe markowe
                              
                           
                        
                               
                           
                           
                              Skupina III
                           
                           
                              potravinárske farbivá s kombinovaným najvyšším prípustným množstvom
                           
                           
                              200
                           
                           
                               
                           
                           
                              okrem wino owocowe markowe
                              
                           
                        
                               
                           
                           
                              E 160d
                           
                           
                              lykopén
                           
                           
                              10
                           
                           
                               
                           
                           
                              okrem wino owocowe markowe
                              
                           
                        
                               
                           
                           
                              E 242
                           
                           
                              dimetyldikarbonát
                           
                           
                              250
                           
                           
                              (24)
                           
                           
                              len ovocné víno, víno so zníženým obsahom alkoholu a wino owocowe markowe, wino owocowe wzmocnione, wino owocowe aromatyzowane, wino z soku winogronowego a aromatyzowane wino z soku winogronowego
                              
                           
                        
                               
                           
                           
                              E 353
                           
                           
                              kyselina metavínna
                           
                           
                              100
                           
                           
                               
                           
                           
                              len domáce víno (made wine) a wino z soku winogronowego a aromatyzowane wino z soku winogronowego“
                           
                        
            
                  2.
               
               
                  V kategórii potravín 14.2.4 „Ovocné víno a domáce víno (made wine)“ sa pridáva táto položka pre E 1105:
                  
                               
                           
                           
                              „E 1105
                           
                           
                              lyzozým
                           
                           
                              
                                 quantum satis
                              
                           
                           
                               
                           
                           
                              len wino z soku winogronowego a aromatyzowane wino z soku winogronowego“
                           
                        
            
                  3.
               
               
                  Kategória potravín 14.2.8 „Iné alkoholické nápoje vrátane zmesí alkoholických nápojov s nealkoholickými nápojmi a liehovinami s obsahom alkoholu nižším ako 15 %“ sa mení a dopĺňa takto:
                  
                              a)
                           
                           
                              položky týkajúce sa skupiny III, E 123 a E200 – 203 sa nahrádzajú takto:
                              
                                           
                                       
                                       
                                          „Skupina III
                                       
                                       
                                          potravinárske farbivá s kombinovaným najvyšším prípustným množstvom
                                       
                                       
                                          200
                                       
                                       
                                           
                                       
                                       
                                          len alkoholické nápoje s obsahom alkoholu nižším ako 15 % a nalewka na winie owocowym, aromatyzowana nalewka na winie owocowym, nalewka na winie z soku winogronowego, aromatyzowana nalewka na winie z soku winogronowego, napój winny owocowy lub miodowy, aromatyzowany napój winny owocowy lub miodowy, wino owocowe niskoalkoholowe a aromatyzowane wino owocowe niskoalkoholowe
                                          
                                       
                                    
                                           
                                       
                                       
                                          E 123
                                       
                                       
                                          amarant
                                       
                                       
                                          30
                                       
                                       
                                           
                                       
                                       
                                          len alkoholické nápoje s obsahom alkoholu nižším ako 15 % a nalewka na winie owocowym, aromatyzowana nalewka na winie owocowym, nalewka na winie z soku winogronowego, aromatyzowana nalewka na winie z soku winogronowego, napój winny owocowy lub miodowy, aromatyzowany napój winny owocowy lub miodowy, wino owocowe niskoalkoholowe a aromatyzowane wino owocowe niskoalkoholowe
                                          
                                       
                                    
                                           
                                       
                                       
                                          E 200 – 203
                                       
                                       
                                          kyselina sorbová – sorbany
                                       
                                       
                                          200
                                       
                                       
                                          (1) (2)
                                       
                                       
                                          len alkoholické nápoje s obsahom alkoholu nižším ako 15 % a nalewka na winie owocowym, aromatyzowana nalewka na winie owocowym, nalewka na winie z soku winogronowego, aromatyzowana nalewka na winie z soku winogronowego, napój winny owocowy lub miodowy, aromatyzowany napój winny owocowy lub miodowy, wino owocowe niskoalkoholowe a aromatyzowane wino owocowe niskoalkoholowe“
                                       
                                    
                        
                              b)
                           
                           
                              Za položkou týkajúcou sa E 210 – 213 kyselina benzoová – benzoany sa vkladá táto položka pre E 220 – 228:
                              
                                           
                                       
                                       
                                          „E 220 – 228
                                       
                                       
                                          oxid siričitý – siričitany
                                       
                                       
                                          200
                                       
                                       
                                          (3)
                                       
                                       
                                          len nalewka na winie owocowym, aromatyzowana nalewka na winie owocowym, nalewka na winie z soku winogronowego, aromatyzowana nalewka na winie z soku winogronowego, napój winny owocowy lub miodowy, aromatyzowany napój winny owocowy lub miodowy, wino owocowe niskoalkoholowe a aromatyzowane wino owocowe niskoalkoholowe“
                                       
                                    
                        
                              c)
                           
                           
                              Za položkou týkajúcou sa E 338 – 452 kyselina fosforečná – fosforečnany – di- tri- a polyfosforečnany sa vkladá táto položka pre E 353:
                              
                                           
                                       
                                       
                                          „E 353
                                       
                                       
                                          kyselina metavínna
                                       
                                       
                                          100
                                       
                                       
                                           
                                       
                                       
                                          len nalewka na winie z soku winogronowego a aromatyzowana nalewka na winie z soku winogronowego“
                                       
                                    
                        
                              d)
                           
                           
                              Pridáva sa táto položka pre E 1105:
                              
                                           
                                       
                                       
                                          „E 1105
                                       
                                       
                                          lyzozým
                                       
                                       
                                          
                                             quantum satis
                                          
                                       
                                       
                                           
                                       
                                       
                                          len nalewka na winie owocowym, aromatyzowana nalewka na winie owocowym, nalewka na winie z soku winogronowego, aromatyzowana nalewka na winie z soku winogronowego, napój winny owocowy lub miodowy, aromatyzowany napój winny owocowy lub miodowy, wino owocowe niskoalkoholowe a aromatyzowane wino owocowe niskoalkoholowe“